b"\n_START_ARTICLE_\nValerie Perrine\n_START_SECTION_\nBiografia\n_START_PARAGRAPH_\nVa n\xc3\xa9ixer a Galveston, a Texas, filla de Kenneth Perrine, tinent coronel de l'ex\xc3\xa8rcit americ\xc3\xa0, i Winifred McGinley, una ballarina que va fer una aparici\xc3\xb3 en George White Scandals. A causa de la carrera del seu pare, Valerie ha viscut en diverses ciutats._NEWLINE_Perrine va comen\xc3\xa7ar la seva carrera com a ballarina a Las Vegas.\xc2\xa0Va interpretar\xc2\xa0l'actriu Montana Wildhack en Abattoir 5 l'any 1972, i Carlotta Monti en W. C. Fields and Me\xc2\xa0el 1976. El seu paper m\xc3\xa9s c\xc3\xa8lebre va ser, sens dubte, el de la senyoreta Eve Teschmacher en Superman el\xc2\xa01978 i Superman 2 l'any 1980.\xc2\xa0Tamb\xc3\xa9 ha interpretat Samantha en Can't stop the music, pel\xc2\xb7l\xc3\xadcula amb els\xc2\xa0Village People (1980)._NEWLINE_El \xc2\xa01974, al costat de Dustin Hoffman en Lenny, encarna l'esposa de Lenny Bruce. Aquest paper li val una nominaci\xc3\xb3 a l'Oscar a la millor actriu i el Premi d'interpretaci\xc3\xb3 femenina al Festival de Canes 1975."